РЕШЕНИЕ НА СЪВЕТА
от 17 март 2008 година
за сключване на Споразумение между Европейската общност и Кралство Мароко за някои аспекти на въздухоплавателните услуги
(2008/274/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 80, параграф 2 във връзка с член 300, параграф 2, първа алинея, първо изречение и параграф 3, първа алинея,
като взе предвид предложението на Комисията,
като взе предвид становището на Европейския парламент (1),
като има предвид, че:
(1)
На 5 юни 2003 г. Съветът упълномощи Комисията да започне преговори с трети държави за замяната на някои разпоредби в действащите двустранни споразумения със споразумение с Общността.
(2)
Комисията договори от името на Общността споразумение с Кралство Мароко за някои аспекти на въздухоплавателните услуги („споразумението“), в съответствие с механизмите и предписанията в приложението към Решението на Съвета, с което Комисията се упълномощава да започне преговори с трети държави за замяна на някои разпоредби в действащите двустранни споразумения със споразумение на Общността.
(3)
Споразумението е подписано от името на Общността, при условие сключването му на по-късна дата, в съответствие с Решение 2006/953/ЕО на Съвета (2).
(4)
Споразумението следва да бъде одобрено,
РЕШИ:
Член 1
Споразумението между Европейската общност и Кралство Мароко относно някои аспекти на въздухоплавателните услуги се одобрява от името на Общността.
Член 2
Президентът на Съвета се оправомощава да определи лицето, упълномощено да направи нотификацията в съответствие с член 8, параграф 1 от споразумението.
Съставено в Брюксел на 17 март 2008 година.